Lars Berger

Lars Berger (sündinud 1. mail 1979 Levangeris) on Norra laske- ja murdmaasuusataja.

2004. aasta laskesuusatamise maailmameistrivõistlustel Oberhofis 
sai Berger 15 km ühisstardiga sõidus ja 4x7,5 teatesõidus hõbemedali. Samal aastal võitis ta sõjaväelaste maailmameistrivõistlustel kaks kuldmedalit. Laskesuusatajate maailma karikasarjas oli ta üldarvestuses viies. 2007. aasta laskesuusatamise MM-il võitis Berger hõbemedali 4x7,5 km teatevõistluses. Laskesuusatamise maailmasarjas on ta saanud kolm etapivõitu: hooajal 2003/2004 Holmenkollenis, Lake Placidis ja Hochfilzenis.

Murdmaasuusatamises võitis Berger 4x10 km teatesõidus kuldmedali 2005. aasta maailmameistrivõistlustel Oberstdorfis. 2007. aasta MM-il Sapporos võitis ta tugevas lumesajus toimunud 15 km vabastiilis sõidus kuldmedali. Teise kuldmedali sai ta 4x10 km teatevõistluses. Maailma karikasarjas pole ta poodiumile jõudnud ja tema parimaks kohaks on seni jäänud 18. novembril 2006 Gällivares saadud viies koht 15 km vabasõidus.

 Saavutused 

 Maailmameistrivõistlustel 

 Laskesuusatamises 

 2004  Oberhofis 
  hõbemedal 15 km ühisstart  
  hõbemedal 4x7,5 km teatesõidus 
 2007  Anterselvas
  hõbemedal 4x7,5 km teatesõidus
 2009  Pyeongchangis
  hõbemedal 10 km sprindis 

 Murdmaasuusatamises 

 2005  Oberstdorfis 
  maailmameister 4×10 km teatesõidus 
 2007  Sapporos
  maailmameister 15 km vabastiilis 
  maailmameister 4×10 km teatesõidus

 Maailma karikasarjas  

 Maailma karikasarja etapivõidud 

Jrk-nrAastaKuupäevKohtRiikAla1.2003  11. detsember  Hochfilzen 10 km sprint2. 2004 27. veebruar   Lake Placid 10 km sprint3. 2004 11. märts  Oslo 10 km sprint

 Isiklikku 

Lars Berger on 189 cm pikk ja kaalub 76 kg. Tema õde Tora Berger on edukas laskesuusataja.

 Välislingid 


Lars Berger IBU kodulehel

Kategooria:Norra laskesuusatajad
Kategooria:Norra murdmaasuusatajad
Kategooria:Sündinud 1979